అలోకానంద దాస్‌గుప్తా

అలోకానంద దాస్‌గుప్తా భారతీయ సినిమా, వెబ్ సిరీస్‌లలో తన అద్భుతమైన కృషికి ప్రసిద్ధి చెందిన సమకాలీన సంగీత దర్శకురాలు. ఆమె మరాఠీ డ్రామా సినిమా షాలా (2011)తో సంగీత దర్శకురాలిగా అరంగేట్రం చేసింది. ఆమె నెట్‌ఫ్లిక్స్ సేక్రేడ్ గేమ్స్ (2018), అమెజాన్ ప్రైమ్స్ జూబ్లీ (2023), బ్రీత్, ఫ్యాండ్రీ (2013) & ట్రాప్డ్ (2017) వంటి సినిమాలకు సంగీతం, నేపథ్య స్కోర్‌లను సమకూర్చింది.  

తొలినాళ్ళ జీవితం & కెరీర్
అలోకానంద ప్రముఖ కవి- సినీ నిర్మాత బుద్ధదేవ్ దాస్‌గుప్తా కుమార్తె. ఆమె క్లాసికల్ శిక్షణ పొందిన పియానిస్ట్, పియానో ​​టీచర్.  ఆమె కోల్‌కతాలోని సెయింట్ జేవియర్స్ కళాశాలలో రెండు సంవత్సరాలు ఫిల్మ్ స్టడీస్ చదివి, ఆపై టొరంటోలోని యార్క్ విశ్వవిద్యాలయంలో సంగీత ప్రదర్శన, సంగీత కూర్పులో బ్యాచిలర్ డిగ్రీని పూర్తి చేసింది. అలోకానంద కోర్సు తర్వాత అమిత్ త్రివేదికి ఉడాన్ (2010), ఐషా (2010), నో వన్ కిల్డ్ జెస్సికా (2011) & చిల్లార్ పార్టీ (2011) వంటి సినిమాలకు సంగీత సహాయకురాలిగా పని చేసింది.  

అలోకానంద మరాఠీ సినిమా షాలా (2011) తో సంగీత దర్శకురాలిగా అరంగేట్రం చేసి ఆ తర్వాత ఫ్యాండ్రీ (2013), అన్వర్ కా అజాబ్ కిస్సా (2013), ఆశా జావోర్ మాఝే (2014), & ట్రాప్డ్ (2017) సినిమాలు సంగీత దర్శకురాలిగా పని చేసింది. ఆమె నెట్‌ఫ్లిక్స్ సేక్రెడ్ గేమ్స్ కోసం టైటిల్ ట్రాక్, సౌండ్‌ట్రాక్ & బ్యాక్‌గ్రౌండ్ స్కోర్‌ను కంపోజ్ చేయడం ద్వారా విస్తృత గుర్తింపు పొందింది, ఆమె దీని కోసం 2020లో ఉత్తమ బ్యాక్‌గ్రౌండ్ స్కోర్ (సిరీస్) కోసం ఫిల్మ్‌ఫేర్ ఓటీటీ అవార్డును గెలుచుకుంది. ఆమె అమెజాన్ ప్రైమ్ బ్రీత్, నెట్‌ఫ్లిక్స్‌లో లీలా & అపర్ణ సేన్ దర్శకత్వం వహించిన ది రాపిస్ట్ (2021) లకు ఒరిజినల్ స్కోర్‌ను కంపోజ్ చేసింది. ఆమె  2023లో ప్రశంసలు పొందిన పీరియాడికల్ డ్రామా జూబ్లీ (అమెజాన్ ప్రైమ్ వీడియో) కోసం నేపథ్య సంగీతాన్ని అందించింది, ఇది ఆమెకు 2024లో ఉత్తమ బ్యాక్‌గ్రౌండ్ స్కోర్ (సిరీస్) కోసం రెండవ ఫిల్మ్‌ఫేర్ ఓటీటీఅవార్డును సంపాదించిపెట్టింది. ఆమె అదే సంవత్సరం ది జెంగాబురు కర్స్ కోసం స్వరపరిచింది. ఆమె తాజా రచనలలో అమెజాన్ ప్రైమ్ వీడియోలో ఖౌఫ్ (2025) & నెట్‌ఫ్లిక్స్ కోసం రాబోయే YRF ప్రొడక్షన్ ఉన్నాయి.

 డిస్కోగ్రఫీ 
పేరుసంవత్సరంగమనికలుషాలా2011మరాఠీ సినిమాబి.ఎ. పాస్2013ఫ్యాండ్రీ2013మరాఠీ సినిమాఅన్వర్ కా అజాబ్ కిస్సా2013ఆశా జావోర్ మాఝే2014బెంగాలీ సినిమాగీలీ2015షార్ట్ ఫిల్మ్అమ్దావద్ మా ఫేమస్2015డాక్యుమెంటరీట్రాప్డ్ 2016వ్యవహారం2017షార్ట్ ఫిల్మ్రసం2017షార్ట్ ఫిల్మ్హాఫ్ విడో2017బ్రీత్ 2018టీవీ సిరీస్సేక్రెడ్ గేమ్స్2018టీవీ సిరీస్లీలా2019టీవీ సిరీస్రోమ్ రోమ్ మెయిన్2019బెబాక్2019షార్ట్ ఫిల్మ్బూత్2019షార్ట్ ఫిల్మ్బ్రీత్: ఇన్‌టు ది షాడోస్2020టీవీ సిరీస్ఏ.కె vs ఏ.కె2020అజీబ్ దాస్తాన్స్202120242021శివ శాస్త్రి బాల్బోవా2022కిక్కింగ్ బాల్స్2022షార్ట్ ఫిల్మ్జూబ్లీ2023ది జెంగాబురు కర్స్ 2023త్రీ ఆఫ్ అస్2023స్పైయింగ్ స్టార్స్2025

మూలాలు

బయటి లింకులు


వర్గం:పశ్చిమ బెంగాల్ వ్యక్తులు
వర్గం:హిందీ సినిమా సంగీత దర్శకులు